LIETUVOS KALĖJIMŲ TARNYBOS

DIREKTORIUS

ĮSAKYMAS

DĖL LIETUVOS KALĖJIMŲ TARNYBOS DIREKTORIAUS 2023 M. SAUSIO 25 D. ĮSAKYMO NR. V-61 „DĖL SUIMTŲJŲ IR NUTEISTŲJŲ PRISTATYMO Į KONKREČIAS BAUSMĖS ATLIKIMO VIETAS SĄRAŠO BEI AREŠTO IR LAISVĖS ATĖMIMO BAUSMIŲ ATLIKIMO VIETŲ PASKYRIMO SĄRAŠO PATVIRTINIMO“ PAKEITIMO

2023 m. liepos 17 d. Nr. V-561

Vilnius

1.	Pakeičiu Lietuvos kalėjimų tarnybos direktoriaus 2023 m. sausio 25 d. įsakymo Nr. V-61 „Dėl suimtųjų ir nuteistųjų pristatymo į konkrečias bausmės atlikimo vietas sąrašo bei arešto ir laisvės atėmimo bausmių atlikimo vietų paskyrimo sąrašo patvirtinimo“ 1.2 papunkčiu patvirtintą Arešto ir laisvės atėmimo bausmių vykdymo vietų priskyrimo sąrašą ir jo 5.4 papunktį išdėstau taip:

„5.4.	nuteistieji (vyrai ir moterys), kuriems reikalingas intensyvus rengimas paleidimui iš bausmės atlikimo vietos, esant laisvų vietų – į specializuotas atviro tipo bausmės atlikimo vietas (toliau - pusiaukelės namai) Vilniaus, Panevėžio, Marijampolės, Pravieniškių 1-ajame, Alytaus, Šiaulių kalėjimuose (Šiaulių bei Tauragės pusiaukelės namus)“.

2.	Pavedu Lietuvos kalėjimų tarnybos Dokumentų valdymo skyriui šį įsakymą teisės aktų nustatyta tvarka paskelbti Teisės aktų registre.

Direktoriaus pavaduotojas,

atliekantis direktoriaus funkcijas	Mindaugas Kairys